b'\n_START_ARTICLE_\nStanislovas Liubomirskis (1722)\n_START_SECTION_\nBiografija\n_START_PARAGRAPH_\nKilo i\xc5\xa1 Lancuto linijos Lenkijos kunigaik\xc5\xa1\xc4\x8di\xc5\xb3 Liubomirski\xc5\xb3 gimin\xc4\x97s. \xc4\x8cernigovo vaivados Jozefo Liubomirskio (1676\xe2\x80\x931732) ir Terezos Mni\xc5\xa1ek (1690\xe2\x80\x931746) antrasis s\xc5\xabnus. Jaunesnysis brolis Krokuvos vaivados ir ka\xc5\xa1teliono, kunigaik\xc5\xa1\xc4\x8dio Antonijaus Liubomirskio (1718\xe2\x80\x931782)._NEWLINE_Stanislovas Liubomirskis buvo renkamas 1746 metais nuo Sandomiro vaivadijos, 1748 nuo Livinijos, 1758 metais v\xc4\x97l nuo Sandomiro vaivadijos \xc4\xaf t\xc5\xb3 met\xc5\xb3 seimus. 1758 metais \xc4\xafk\xc5\xabr\xc4\x97 lenk\xc5\xb3 mason\xc5\xb3 lo\xc5\xbe\xc4\x99 \xc2\xabAux Trois Etoiles\xc2\xbb (\xc2\xab\xc4\xae Tris \xc5\xbdvaig\xc5\xbedes\xc2\xbb)._NEWLINE_1752 metais Stanislovas Liubomirskis gavo Kar\xc5\xabnos did\xc5\xbeiojo sargybinio pareigyb\xc4\x99. 1762 metais buvo ketvirt\xc4\x85 kart\xc4\x85 i\xc5\xa1rinktas pasiuntiniu \xc4\xaf seim\xc4\x85. 1764 met\xc5\xb3 gegu\xc5\xbe\xc4\xaf-bir\xc5\xbeel\xc4\xaf buvo Konvokaciniame seime reform\xc5\xb3 pravedimo vienas i\xc5\xa1 iniciatori\xc5\xb3. Rugpj\xc5\xabt\xc4\xaf-rugs\xc4\x97j\xc4\xaf t\xc5\xb3 pa\xc4\x8di\xc5\xb3 met\xc5\xb3 elekciniame seime palaik\xc4\x97 i\xc5\xa1rinkim\xc4\x85 Stanislov\xc4\x85 August\xc4\x85 Poniatovsk\xc4\xaf \xc4\xaf Lenkijos karaliaus sost\xc4\x85._NEWLINE_1766 metais buvo i\xc5\xa1rinktas pasiuntiniu \xc4\xaf seim\xc4\x85 nuo Sandomiro vaivadijos. Tais pa\xc4\x8diais metais gavo Kar\xc5\xabnos did\xc5\xbeiojo mar\xc5\xa1alkos pareigyb\xc4\x99. Baro konfederacijos metu (1768\xe2\x80\x931772) Stanislovas Liubomirskis kviet\xc4\x97 ATR karali\xc5\xb3 Stanislov\xc4\x85 Poniatovsk\xc4\xaf pereiti \xc4\xaf sukilusi\xc5\xb3 konfederat\xc5\xb3 pus\xc4\x99, kuri naudojosi Pranc\xc5\xabzijos palaikymu, ir atsisakyti nuo politin\xc4\x97s s\xc4\x85jungos su Rusijos imperija. _NEWLINE_1773\xe2\x80\x931775 metais Kar\xc5\xabnos didysis mar\xc5\xa1alka Stanislovas Liubomirskis dalyvavo Padalijimo seimo darbe, su\xc5\xa1aukto Lenkijos karaliaus Stanislovo Poniatovskio Rusijai, Pr\xc5\xabsijai ir Austrijai spaud\xc5\xbeiant, kur pasisak\xc4\x97 prie\xc5\xa1 padalijimo akto patvirtinim\xc4\x85 ir naujos ATR tvarkos. po pirmojo ATR padalijimo per\xc4\x97jo \xc4\xaf magnatin\xc4\x99 opozicij\xc4\x85 karaliui ir dalyvavo Pastovios Tarybos, sukurtos 1775 metais, pos\xc4\x97d\xc5\xbeiuose._NEWLINE_Baltojo erelio (1757) ir \xc5\xa0vento Stanislovo (1765) ordin\xc5\xb3 kavalierius.'